दही-शाही चटनी के साथ राजगढ़ के इस आलूवड़े के स्वाद के दीवाने हैं लोग; भोपाल तक ले जाते हैं पार्सल
दही-शाही चटनी के साथ इस आलूबड़े के स्वाद के दीवाने हैं लोग
स्वाद के शौकीनों के शहर राजगढ़, जहां सुबह की शुरुआत पोहा-जलेबी और समोसे से होती है, लेकिन यहां एक जायका और भी है, जिसने लोगों के दिल में खास जगह बना रखी है। वह है बापू के हाथों से तैयार होने वाला आलूवड़ा। सुबह 11 बजे बाद खिलचीपुर नाके की किसी दुकान के बाहर अगर आपको भीड़ दिखाई दे, तो समझ जाइएगा कि यही है आलूवड़े वाले बापू की दुकान। दही और स्पेशल शाही चटनी इसके स्वाद को और बढ़ा देती है। जायका एमपी की इस सीरीज में इस बार हम आपको 'बापू की दुकान' पर लेकर चलते हैं। रुबरू करवा रहे हैं यहां के फेमस आलूवड़े से।
प्लान बनाकर बिजनेस को बढ़ाया 
बड़े भाई के निधन के बाद मैं अंतर सिंह बीएससी की पढ़ाई कर रहा था। बीच में ही पढ़ाई छोड़ कर मैं दुकान संभालने लगा। एक और बड़े भाई दीप सिंह और मैंने चाय बिस्किट वाली इस दुकान को बढ़ाने का प्लान किया। साल 2000 में हमने आलूवड़े बनाने का काम शुरू किया। बड़े भाई दीप सिंह बाजार से खड़े गरम मसाले लाए। खुद ही उसे तैयार किया। आलूवड़े का मसाला भी उन्होंने खुद ही तैयार किया। हमने इसका रेट एक रुपया रखा। लोगों को भाई साहब के हाथ के आलूवड़े पसंद आने लगे। फिर कभी पीछे मुड़कर नहीं देखा। दुकान में ग्राहकों की संख्या बढ़ने लगी।
राजगढ़ के आलूवड़े की भोपाल तक डिमांड
बापू के आलूवड़े ने जिलेभर के साथ ही भोपाल तक के लोगों को दीवाना बना रखा है। यहां तैयार होने वाले आलूवड़े भोपाल तक पार्सल होकर जाते हैं। जिलेभर की कई तहसीलों में तो रोज यहां से आलूवड़े पार्सल से पहुंचते हैं। हमारी कोशिश बेहतरीन क्वालिटी देने की रहती है। हम ब्रांडेड रिफाइंड तेल से ही आलूवड़े तैयार करते हैं।
राजगढ़ के रहने वाले गजराज सिंह चौहान ने बताया कि वह पिछले 20 साल से इस दुकान से जुड़े हैं। यहां का स्वाद ही ऐसा है, वे खुद ही खिंचे चले आते हैं। पहले यह दुकान आगे वाले चौराहे पर एक टपरी में थी। तब भी आलूवड़े का स्वाद उसी तरह से फेमस था, जैसा आज है। यहां का आलूवड़ा जो भी एक बार खा ले, राजगढ़ यदि दोबारा आएगा, तो वह बापू की दुकान पर जरूर आएगा। कई लोग तो पूछते हैं कि आलूवड़े वाले बापू की दुकान कहां है। यहां के आलूवड़े तो खास हैं ही, चटनी भी बहुत टेस्टी रहती है। यहां का दहीवड़ा और आलूवड़ा खा लो तो लगता है, खाते ही जाओ।
विधायक बापू सिंह भी आलूवड़ों के दीवाने
राजगढ़ विधायक बापू सिंह तंवर ने बताया कि बापू के आलूवड़े और दहीवड़े जैसा स्वाद तो जिले में कहीं नहीं है। इतना लाजवाब स्वाद है कि मैं और मेरे घरवाले तो खाते ही हैं। मेरे ऑफिस में आने वाले अतिथियों को भी खिलाते हैं। मैं पिछले 10 साल से यहां के आलूवड़े और दहीवड़े खा रहा हूं।
ये भी पढ़ें...
इंदौर के खोपरा पेटिस के नेता-सेलेब्रिटी भी दीवाने
आज हम जायका में इंदौर के फेमस विजय चाट हाउस के आलू-खोपरा पेटिस के बारे में बताएंगे। यह इंदौरियों को पता है कि 54 सालों से एक जैसा स्वाद दे रहे गुजरात के ठाकर परिवार ने पेटिस की शुरुआत बटला मसाला से की थी। यानी वे पेटिस में खोपरा-ड्रायफ्रूट की जगह मटर का बना मसाला डालते थे। इसे जनता पेटिस नाम दिया था, लेकिन इंदौरियों ने मटर की जगह खोपरा पेटिस को ज्यादा पसंद किया। पूरी खबर पढ़ने के लिए यहां क्लिक करें...
शीर नान के लिए लगना पड़ता है लाइन में 
बुरहानपुर की मावा जलेबी का नाम सुनते ही मुंह में पानी आ जाता है। इस ऐतिहासिक नगरी में जो भी पर्यटक आता है मावा जलेबी को खाना नहीं भूलता। यहां की जलेबी के अलावा भी कई व्यंजन प्रसिद्ध हैं। इन्हीं में से एक है शीर नान। रमजान के मौके पर अलग प्रकार से बनने वाला यह शीर नान देशभर के लोगों की जुबां पर सालभर के लिए अपना स्वाद छोड़ जाता है। खास बात यह है कि इसका इंतजार सिर्फ मुस्लिम समाज ही नहीं, बल्कि हर वर्ग के लोग करते हैं।  MP के जायका सीरीज में आज हम आपको बता रहे हैं, फेमस शीर नान के बारे में…
कॉलेज में पढ़ाई करते हुए दो दोस्तों को आया आइडिया 
मध्यप्रदेश में वैसे तो रायसेन पर्यटन क्षेत्र के लिए जाना जाता है, पर बात स्वाद की हो तो यहां चच्चा कचोरी का हर कोई मुरीद है। कारण 28 साल से वही स्वाद। कचोरी के दीवाने यहां लाइन में लगकर इसे खरीदते हैं। साथ ही पैक करवाकर घर भी ले जाते हैं। हालत ऐसी कि कढ़ाई से निकलते ही खरीदार कहने लगते हैं- पहले मुझे दो। 
72 साल की दादी अपने हाथों से बनाती हैं रसगुल्ला
इंदौर अपने स्वाद के लिए मशहूर है। लोग इसे जायके का शहर भी कहते हैं। यहां सालों पुराने खाने के ठिए हैं, जहां खाने के शौकिनों की भीड़ लगी रहती है। आज हम आपको ऐसे ही एक ठिए के बारे में बता रहे हैं, जहां 72 साल की दादी अपने हाथों से मिठाई तैयार करती हैं। ये सिलसिला पिछले 31 सालों से चला आ रहा है। लोग इसे रसगुल्ला हाउस के नाम से जानते हैं।